૭૨માં સ્વાતંત્ર્ય દિવસની પૂર્વ સંધ્યાએ ભાવનગર શહેરના વિવિધ વિસ્તારના રાજમાર્ગો ઉપર તિરંગા યાત્રા તથા યાદ કરો કુરબાની કાર્યક્રમને લીલી ઝંડી આપી મહાનગરપાલિકાના મેયર મનહરભાઇ મોરીએ જવાહર મેદાન ખાતેથી સાંજે ૫.૩૦ કલાકે પ્રસ્થાન કરાવયું હતું. આ તિરંગાયાત્રામાં સૌથી આગળ પોલીસ એસ્કોટીંગ જીપ ત્યાર બાદ મોટી ખુલ્લી ટ્રકમાં પોલીસ બેન્ડ સાથે જવાનો જોડાયા હતા. તેમની પાછળ ૭૨ બાઇક સવારો કુલ ૧૪૪ જેટલા યુવાનો જોડાયા હતા. આ ઉપરાંત બાઇક સવારોની પાછળ મોટી સંખ્યામાં અન્ય બાઇક સવારો પણ જોડાયા હતા. રાષ્ટ્રધ્વજ સાથેની જીપમાં ક્રાન્તીકારીશ્રીઓ ગાંધીજી, સરદાર પટેલ, અને ચંદ્રશેખર આઝાદની તસ્વીરોથી સુશોભીત કરવામાં આવેલ.Read More